kardosdrur/scandi-wiki huggingface dataset:
Kraftwerk 2

Kraftwerk 2 er Kraftwerks andet album, udgivet i Oktober 1971. 
Albummet blev udgivet i 1971 under Philips pladelabel, med et gatefold-pladecover. Albummet har ikke været genoptrykt siden hverken på CD eller LP, i stedet er den blevet udgivet som "bootleg". Dog blev Kraftwerks første album udgivet sammen med dette i en dobbelt LP i 1972.

Kraftwerk har ikke spillet noget af indholdet fra dette album siden deres Autobahn-tur i 1974

Trackliste (LP)

Side 1 
 Kling Klang (17:36)
 Atem (2:27)

Side 2 
 Strom (3:52)
 Spule 4 (5:20)
 Wellenlänge (9:40)
 Harmonika (3:17)

Album fra 1971
Kraftwerk-album
Russian Blue

Racekatten Russian Blue nedstammer formentlig fra en krydsning mellem sibirisk/russisk polarkat og en norsk blå tabby – muligvis andre blå katte.

Således fremgår det af arkiver, at der allerede blev avlet blå katte til udstillinger i 1800-tallet, kaldet "Blå malteser", der havde en farve, som kaldtes "Spanskblå".

Siden har racen været avlet for både skønhed og i særdeleshed kombinationen af styrke og elegance på samme tid. Givet af samme grunde var Russian Blue foretrukket som kongelig kat at den russiske Zar-familie.

Den første registerede Russian Blue i Danmark dukkede op i 1941, men først senere er racen blevet optaget i Felis Danica.

Særligt i de seneste 5-10 år er gået stærkt fremad for racen, der hyppigere en tidligere dukker op på udstillinger med danske ejere.

Oprindelse 

Russian Blue katten er en naturlig forekommende art, som stammer fra Arkhangelsk, Rusland. Man tror, at de første Russian Blues blev bragt fra Rusland til England og det nordlige Europa i 1860'erne af søfolk. Den blev første gang vist frem i 1875 på Crystal Palace i England som den Arkhangelske Kat. Den konkurrerede i første omgang i en kategori for andre blå katte, men den blev senere givet sin ejen kategori.

Russian Blue var den russiske zars hofdyr, og den blev givet væk til meget betydningsfulde mennesker.

Racen blev hovedsaligt opdrættet i England og Skandinavien indtil efter 2. verdenskrig, hvor folk genvandt interressen for den. Nogle begyndte at krydse Russian Blue og Siameseren. Efter 2. verdenskrig blev Russian Blue også udbredt til USA, hvor den "almindelige" Russian Blue blev fremavlet.

I starten af 1970'erne blev en hvid Russian Blue (kaldet "The Russian White") fremavlet af en australsk avler, Mavis Jones, gennem en krydsning af en Russian Blue og en tam, hvid kat. I slutningen af 1970'erne blev Russian White og Russian Black accepteret af de australske katteforeninger, andre steder blev de kun accepteret som nye farver, ikke racer.

Udseende 

Russian Blue har en medium stor krop, med kort, tyk blå pels, meget lig British shorthair. Pelsen er dobbelt, med en underpels der er blød. De har klarere, grønne øjne.

Adfærd 

Russian Blue er kendt for at være meget intelligent og aktiv. Den kan som regel åbne vindueer og døre, lege aport og er meget følsom over for deres menneskers følelser. De elsker at lege, og er meget loyale over for det menneske, som den har kastet sin kærlighed på. De er også kendt for at være stille og renlige.
Russian Blue kommer som regel godt ud af det med andre dyr og børn. De er normalt lidt sky over for fremmede.

Kilder 
 Russian Blue klubben
 Kattepleje & Katteracer, af: Alan Edwards

Katteracer
Blovstrød Løverne

Blovstrød Løverne startede i 1980 som motionsklub under Blovstrød Idræts-forening. I dag tæller foreningen over 900 medlemmer og dækker alt inden for løb fra børn, begynder, motionister, elite samt Power Walker og Nordic Walking.

Blovstød Løverne adskiller sig sammen med Herning Løbeklub fra andre klubber i Danmark ved kun at være løbeklubber, mens de konkurrerende klubber er atletikklubber. Klubbens løbere betegnes som cross specialister.

Klubben har i de seneste par år været den største konkurrent til Århus 1900 i Dansk Atletik Forbund's Vinterturnering.

Af prominente navne fra klubben kan nævnes bl.a. danmarksrekordholderen på 10.000 meter og halvmaratondistancen orienteringsløberen Carsten Jørgensen, samt eliteløberene Mads Jacobsen og Christian Madsen.

Atletikklubber i Danmark
Allerød Kommune
Løverne
Herning Løbeklub

Herning Løbeklub, også kaldt HLK, er en løbeklub i Herning Kommune med udgangspunkt fra Herning Stadion. Klubben blev grundlagt i år 2000. Klubben er ikke særlig stor, men formår stadig at bide skeer med de store i Dansk Atletik

Herning Løbeklub har flere gange repræsenteret Danmark til Europa Cuppen for hold på halvmaraton distancen. Holdet bestod i 2006 af Jesper Faurschou, Søren Palshøj, Jeppe Farsøht, Jens Henrik Jensen, Hans Mygind og Leon Burke. Holdet endte som nr. 5.

Mesterskaber 
Herning Løbeklub har flere nuværende, såvel som tidligere, Danmarksmestre i sin stald.

Søren Palshøj
 Vinder af DM halvmaraton i 2005
 Vinder af DM maraton i 2005
 Vinder af DM Maraton i 2007
Jesper Faurschou: 
 Vinder af DM 10.000 meter bane i 2006
 Vinder af DM Kort cross i 2007
 Vinder af DM 10 km landvej i 2007
 vinder af DM halvmaraton i 2007
 Vinder af DM 5.000 m i 2007
 Vinder af DM 10.000 m i 2007
 Vinder af DM Lang cross i 2008
 Vinder af DM Kort cross i 2008

Profiler 
Af løbere der har klaret klubbens elitekrav: 10 km på under min 33.00 mænd / 37.30 kvinder – eller en tid ligende på anden distance:

Eliteløbere 
 Jesper Faurschou
 Søren Palshøj
 Hans Mygind
 Jens Henrik Jensen
 Bjarne Møller
 Christian Tronier Kapper
 Steen Riis-Petersen
 Stefan Bank Olesen
 Frederik Tronier Kapper
 Rasmus Futterup

Tidslinje 
 2000 – Herning Løbeklub etableres.
 2001 – Jesper Faurschou slutter som en samlet nr. 12 ved de Nordiske Mesterskaber 6km cross for U-21.
 2004 – Søren Palshøj, Jeppe Farsøht, Allan Hagelskjær og Jesper Faurschou var den 2. marts oppe på rådhuset for at modtage Herning Kommunes hæderspris.
 2004 – Herning løbeklub blev Dansk Mester for hold på maraton-distancen. Holdet bestod af Jeppe Farsøht, Søren Palshøj og Allan Hagelskjær.
 2004 – Jesper Faurschou deltog ved NM på det danske seniorlandshold i lang cross. Her var han med til at skaffe Danmark sølv. Han blev ligeledes dansk mester på 3000 m forhindring for ungseniorer.
 2005 – Søren Palshøj vinder DM halvmaraton.
 2005 – Søren Palshøj vinder DM maraton.
 2006 – Jesper Faurschou bliver dansk mester på 10.000 meter bane. 
 2006 – Herning Løbeklub vinder det danske mesterskab for hold på halvmaratondistancen.
 2006 – Herning Løbeklub bliver en samlet nr. 5 til Europa Cup for klubhold i Portugal.
 2007 – Jesper Faurschou vinder DM 5000 m.
 2007 – Jesper Faurschou vinder DM 10.000 m.
 2007 – Jesper Faurschou vinder DM 10 km landevej.
 2007 – Jesper Faurschou vinder DM halvmaraton.
 2008 – Jesper Faurschou vinder DM halvmaraton.
 2008 – Jesper Faurschou vinder DM 10.000 m.
 2009 – Jesper Faurschou vinder DM 10 km landevej.
 2009 – Jesper Faurschou vinder Vinterturneringen.
 2011 – Christian Tronier Kapper vinder DM sølv maraton.
 2012 – Jesper Faurschou kvalificerer sig til OL maraton.

Eksterne henvisninger 
 Klubbens hjemmeside 
 Dansk Atletik Forbund

Atletikklubber i Danmark
Løbeklub
Etableret i 2000
Gol

Gol er en kommune i Viken fylke i Norge. 
Mod nord og øst grænser den til to kommuner i Innlandet, Nord-Aurdal i nord, og Sør-Aurdal i øst, i syd til Nes, og i vest til Ål og Hemsedal. Kommunen ligger omkring «Hallingdalskneet» og går  fra Trillhus ca. 11 km ovenfor «knæet» til Svenkerud ca. 8 km nedenfor. Kommunen omfatter også de nederste ca. 15 km af Hemsedalen og fjeldvidderne omkring.

Gol stavkirke er en stavkirke fra middelalderen som i 1884 blev flyttet Norsk Folkemuseum i Oslo. I Middelalderparken er der blandt andet opført en kopi af Gol stavkirke.
Gol er kendt for sine flotte hoteller og alpinanlæg.

Kilder og henvisninger 

 Turist-Information om Gol

Kommuner i Viken
Kommuner i Buskerud
Vintersportssteder i Norge
Bengt Burg

Bengt Burg (født 13. november 1945 i Stockholm, død 14. april 2023) var en dansk tv- og radiovært, der fra 1989 til 2000 var vært i Lykkehjulet på TV 2.

Karriere 
Bengt Burg var uddannet i en købmandsbutik og blev student fra Statens- og Hovedstadskommunernes Studenterkursus i 1967. Efter endt studium på CBS i 1978 og Københavns Universitet i 1983, blev han i 1984 ansat ved Danmarks Radio som udsendelsesleder. I sin studietid var Burg lærervikar i folkeskolen. Han modtog flere legater, bl.a. det italienske statslegat, der gjorde det muligt at studere litteratur og økonomi på Universitetet i Torino i 1980-81.

I 1988 blev Burg kåret som Danmarks populæreste radiovært. I 1989 var han kort vært på Eleva2ren og Antikrunden. Han var i 11 år vært på Lykkehjulet, den danske udgave af det amerikanske quizprogram Wheel of Fortune, på TV2. Nordisk Film i Valby producerede mere end 3500 afsnit, og serien er stadig det mest sete tv-quizprogram i Danmark. Han blev i 2000 fyret fra TV2 og Nordisk Film.

I 2005 blev han ansat som journalist og radiovært på Jyske Vestkystens Radio Victor i Kolding og Esbjerg og VLR i Vejle sideløbende med privat virksomhed. Han var med i ét afsnit af TV3-programmet De Fantastiske 5 – I den gode sags tjeneste, sendt 24. april 2006.

Privatliv 
Burg var frem til 2000 gift med Mimi Jakobsen og blev gift med Bente Askjær i 2010. Han havde sønnen Rasmus Burg, der er it-chef og tv-tilrettelægger. Han har også en datter Anne-Louise Haagh

Referencer

Eksterne henvisninger 
 

Studieværter fra Danmark
Ansatte i DR
Ansatte ved TV 2
ERIKON

ERIKON/D.E.Holding ApS er en 100% dansk familieejet grossistvirksomhed. 

Den blev etableret i 1942 af grosserer og papirhandler Erik Eriksen og fru Inge Eriksen under navnet Erik Eriksen & Co. Virksomheden havde indledningsvis papir-engrossalg som primært forretningsområde, og den blev senere udvidet ved køb af Triers Bogtryk. Virksomheden voksede sig stor takket være eneforhandling af BIC skriveredskaber, produktion af LIVING CARDS kartoteksystemer, import af WÄLLER og PAS arkivsystemer, JAPY, GENERAL, MITA kontormaskiner, HARALDSSØN og SAVO kontormøbler. 

Grosserer Erik Eriksen døde 26. marts 1977, og virksomheden blev drevet videre af økonomidirektør G.C. Mikkelsen og administrerende direktør Inge Eriksen. I 1983 købte Inge og Erik Eriksens søn Dan Eriksen samtlige anparter i virksomheden. Den blev fra 1984 markedsført under navnet KONTORBANDEN/Erik Eriksen & Co. ApS indtil 1993, hvor virksomhedens ECO produkter blev videreført i D.E. Holding ApS' regi.

Handelsvirksomheder i Danmark
Etableret i 1942
Oscar for bedste sang

Oscar for bedste sang (på engelsk Academy Award for Best Song) er en oscar-statuette, der gives til den/de sangskrivere der har begået den bedste sang til en film fra det forløbne år.

Årstallene i nedenstående liste angiver derfor tidspunktet for filmens biografpremiere (i Californien) og dermed året før selve Oscar-uddelingen.

Vindere og nominerede

1930'erne

1940'erne

1950'erne

1960'erne

1970'erne

1980'erne

1990'erne

2000'erne

2010'erne

2020'erne

Noter

Referencer 

 
Sang
Tidslinjer
Vostok-programmet

Vostok-programmet (Восток, oversat som "Øst") var den del af det sovjetiske rumprogram, der for første gang sendte et menneske i kredsløb om Jorden. Selve rumfartøjet var en videreudvikling af zenitspionsatellitten, og raketten var en modificeret udgave af et eksisterende interkontinentalt ballistisk missil. Helt op til offentliggørelsen af projektets navn var Vostok et hemmeligt ord.

En serie af prototyper, kaldet Korabl-Sputnik, blev brugt til at kvalificere Vostok til mennesker. Datoerne givet nedenfor er de datoer rumfartøjerne blev opsendt.

 Korabl-Sputnik 1 (Sputnik 4) – 15. maj, 1960.
 Tom — retroraketten vendte 180° forkert og sendte Sputnik 4 i en højere bane (1.979 dage i kredsløb).
 Korabl-Sputnik – 28. juli, 1960.
 Hundene Tjaika og Lisitjka — raketten eksploderede efter 28,5 sekunder.
 Korabl-Sputnik 2 (Sputnik 5) – 19. august, 1960.
 Hundene Strelka og Belka samt en kanin, rotter, mus, fluer — 1 døgn i kredsløb.
 Korabl-Sputnik 3 (Sputnik 6) – 1. december, 1960.
 Hundene Ptjeka og Musjka — brændte op under re-entry.
 Korabl-Sputnik – 22. december 1960.
 Hundene Kometa og Sjutka — kapsel landede hårdt efter at andettrinnet slukkede for tidligt.
 Korabl-Sputnik 4 (Sputnik 9) – 9. marts, 1961.
 Hunden Tjernsuhka landede i kapslen, mens Ivan Ivanovitj (dukke) blev skudt ud med katapultsæde. 
 Korabl-Sputnik 5 (Sputnik 10) – 25. marts, 1961.
 Hunden Zvezdotjka landede i kapslen, mens Ivan Ivanovitj (dukke) blev skudt ud med katapultsæde.

 Vostok 1 – 12. april, 1961. Første menneske i rummet.
 Vostok 2 – 6. august, 1961. Første hele dag i rummet.
 Vostok 3 – 11. august, 1962, og Vostok 4 – 12. august, 1962. Første dobbeltflyvning.
 Vostok 5 – 14. juni, 1963. Længste solorumflyvning. 
 Vostok 6 – 16. juni, 1963. Første kvinde i rummet.

Der var oprindeligt planlagt yderligere syv Vostokflyvninger frem til april 1966, men disse blev aflyst og delene fra dem blev genbrugt i Voskhod-programmet, som var lagt mere an på at opnå flere sovjetiske rekorder i rummet.
Sparta Atletik

Sparta Atletik og Motion, normalt blot kaldet Sparta, er en af Danmarks førende atletikklubber, hjemmehørende på Østerbro i København. Foreningens træningsfaciliteter findes på Østerbro Stadion og i Sparta Hallen. 

I 2014 vandt klubben en dobbeltsejr i Danmarksturneringen i atletik for 17. år i træk; mændenes sejr var den 29. i træk. Klubben hentede også størstedelen af førstepladserne ved de individuelle danske mesterskaber samme år. Klubben er også den mest vindende i landet på ungdomssiden; ved DM for ungdom 2009 i Esbjerg blev Sparta den klart mest vindende klub både i antallet af guldmedaljer og samlet antal af medaljer. Det blev til 54 medaljer hvoraf 23 var af guld, 21 af sølv og 10 af bronze. 

Af atleter fra Sparta kan nævnes:

Klubrekorder

Mænd

Kvinder

OL-deltagelser  
Sparta Atletik har haft 18 deltagere med til de olympiske lege:

Eksterne henvisninger 
 Klubbens hjemmeside
 Dansk Atletik Forbunds Sparta statistik 

Atletikklubber i Danmark
Idrætsklubber på Østerbro
Anna Holm

Anna Holm (tidl. Baumeister og Jørgensen, født 29. december 1987) er en dansk atlet.

Hendes primære discipliner er maratonløb, halvmaraton, 10.000 meter, 5.000 meter samt crossløb.

Hun løber for Sparta Atletik, hvor hendes farfar, Knud Erik Jørgensen, i sin tid var træner.

Hun deltog ved OL i Rio 2016 på maraton, hvor hun blev nummer 55.

Hun har vundet mere end ti danske seniormesterskaber og sytten ud af de 21 danske ungdomsmesterskaber, hun har deltaget i. Hun har også vundet U20 nordisk mesterskab i 5 km cross. Hun har desuden deltaget i en række internationale seniormesterskaber, både VM halvmaraton 2012 og 2014, EM i atletik 2016 og EM cross i 2015 og 2016.

Hun har derudover vundet motionsløbet Eremitageløbet både i 2013 og 2014.

Hun debuterede på maraton med tiden 2:39:13 timer i 2014 til Frankfurt Marathon. Hendes hurtigste tid på maraton er 2:33:02, løbet ved Frankfurt Marathon 2017.

Personlige forhold 
Anna Holm er opvokset på Bornholm som datter af de tidligere danske løbere Henrik Høve Jørgensen og Mette Holm Hansen. Henrik Høve Jørgensen vandt London Marathon 1988 og er indehaver af den danske rekord på maraton (2:09:43).

Rekorder

Danske rekorder 
19 års rekorder indendørs: 
 3000 meter inde: 9:47,11 

18 års rekorder indendørs: 
 3000 meter inde: 10:08,45 

17 års rekorder: 
 2.000 meter: 6:12,2 
 5.000 meter: 16:55,43 

16 års rekorder: 
 5.000 meter: 16:45,2 
 
15 års rekorder: 
 5.000 meter: 17:09,6 

14 års rekorder: 
 5.000 meter: 17:34,2

Personlige rekorder 
 800 meter: 2:12,96 (2005)
 1500 meter: 4:27,86 (2005)
 3000 meter: 9:13,92 (2015)
 5000 meter: 16:10,19 (2016) 
 10000 meter: 33:56,55 (2016)
 10 km: 33:31 (Odense, 2017, punkt til punkt løb)
 Halvmaraton: 1:12:56 (Copenhagen Half Marathon, 2017)
 Maraton: 2:33,02 (Frankfurt Marathon, 2017)

Referencer

Eksterne henvisninger 
 

Mellemdistanceløbere fra Danmark
Atleter fra Viking Rønne
Atleter fra Sparta Atletik
Langdistanceløbere fra Danmark
Deltagere for Danmark ved sommer-OL 2016
Nørreå

Nørreå er navnet på flere danske åer.

 Nørreå (Viborg) har sit udspring i Hald Sø vest for Viborg, og løber ud i Gudenåen ved Fladbro, nær Randers.
 Nørreå (Brønderslev) udspringer i nærheden af Jerslev, og løber ud i Ryå i Øster Hjermitslev Enge vest for Brønderslev.
 Nørreå (Sønderjylland) er en å der udspringer norvest for Haderslev i nærheden af Sommersted, og løber ud i Gram Å, som igen er et tilløb til Ribe Å.
 Nørreå (Sydslesvig) er en større pril (tidevandsrende) beliggende syd for friserøerne Før og Amrum nordfrisiske vadehav i Sydslesvig.
Louisendal

Louisendal er udskilt fra Gudumlund som en afbyggergård i begyndelsen af 1800-tallet af lensgreve Ernst Heinrich von Schimmelmann.

Gården ligger i Gudum Sogn i det tidligere Fleskum Herred i Ålborg Amt, fra 1970 i Sejlflod Kommune og fra 2007 i Aalborg Kommune.

Hovedbygningen er opført i 1897. Louisendal Gods er på 363 hektar.

Louisendal trinbræt 
Ved Louisendal lå Louisendal trinbræt på Aalborg-Hadsund Jernbane (1900-69). Trinbrættet havde jordperron og et korsformet læskur. På banetracéet er der nu cykelsti mellem Gudumholm og Vaarst.

Ejere af Louisendal 
 (1782-1831) Heinrich Ernst lensgreve Schimmelmann 
 (1831-1833) Carl lensgreve Schimmelmann 
 (1833-1885) Ernst lensgreve Schimmelmann
 (1885-1922) Carl B. Ernst lensgreve Schimmelmann 
 (1922-1929) Heinrich Carl lensgreve Schimmelmann 
 (1929-1966) Jørgen P. R. Maarup 
 (1966-1995) Jørgen Emil Worsøe Maarup 
 (1995-2006) Jørgen Emil Worsøe Maarup / Jens-Jørgen Worsøe Maarup
 (2006-2008) Jørgen Emil Worsøe Maarup
 (2008-) Carsten V. Nørgaard

Eksterne kilder/henvisninger 
J. P. Trap: Danmark: 5.udgave, Kraks Landbrug

Herregårde i Aalborg Kommune
Herregårde i Aalborg Amt
Nørreå (Viborg)

Nørreå  har sit udspring i Hald Sø vest for Viborg og løber ud i Gudenåen ved Fladbro nær Randers. Den er cirka 50 kilometer lang med et fald på kun 8 meter. Nørreåen løber gennem Vedsø vest for  Rindsholm. Den får tilløb af vand fra Viborgsøerne ved Bruunshåb og forsætter gennem en bred ådal  til Fladbro Kro, hvor den løber sammen med Gudenåen. Samme sted blev åen opstemmet kort efter Grevens Fejde, således at vandet kunne ledes via Christian III's kanal til voldgravene omkring Randers.

Nørreåen løber i Nørreådalen, som er en gammel fjordarm gående fra Randers og næsten helt ind til Viborg. Midt mellem Randers og Viborg i den gamle fjord ligger bakkeøen Ø, som tidligere har været en rigtig ø. Her finder man nu naturområdet Ø Bakker.

Nørreåen har ligesom Gudenåen været benyttet til pramfart, især i forbindelse med fabrikkerne ved Bruunshåb,  men da den er mere lavvandet, var det med mindre pramme, og pramfarten fik ikke helt samme betydning som på Gudenåen. 

Viborg og Århus Amt har i 2004 vedtaget et omdiskuteret vandløbsregulativ, som gradvist vil hæve vandstanden i åen bl.a. ved at mindske grødeskæringen til gavn for naturen, men til skade for de lokale landmænd.

Se også 
 Pramfarten på Gudenåen

Kilder og henvisninger
 Rundt om Nørreå på randers.dk
 Sporet ved Nørreå Dalen  på Spor i Landskabet
 Knud Stelzner: Nørreå i Den Store Danske, Gyldendal. Hentet 3. oktober 2018 fra denstoredanske.dk

Vandløb i Danmark
Vandløb i Viborg Kommune
Vandløb i Randers Kommune
Gevinstprincippet

Gevinstprincippet er et udtryk, der handler om ens skattebetaling.

Ud fra gevinstprincippet skal den enkelte yde en skattebetaling, der svarer til hvad han/hun modtager fra det offentlige.

Se også  
 Betalingsevneprincippet

Skat
Betalingsevneprincippet

Betalingsevneprincippet er et udtryk, der handler om ens skattebetaling.

Ud fra betalingsevneprincippet skal man yde et tilskud til den offentlige sektor svarende til ens evne til at betale.

Der er overordnet set to måder hvorpå ens evne til betaling kan vurderes:

 Horisontal lighed (eller det vandrette lighedsprincip)
Man skal betale lige så meget som personer, der har samme indkomst som en selv.

 Vertikal lighed (eller det lodrette lighedsprincip)
Man skal betale en større andel af sin indkomst, jo højere ens indkomst er.

Se også 

 Gevinstprincippet
 Skat

Skat
Baroniet Lehn

Det sydfynske Baroniet Lehn blev oprettet ved kongeligt patent, da kammerherre Poul Abraham Lehn 29. november 1780 blev ophøjet til friherre. Det omfattede herregårdene Hvidkilde, der var baroniets hovedsæde , samt Nielstrup og Lehnskov i Sunds Herred, Svendborg Amt. Senere er avlsgården Lehnshøj i Sørup Sogn, Heldagergård i Tved Sogn og Kiding i Felsted Sogn, Lundtoft Herred.

Poul Abraham Lehn var søn af Abraham Lehn, der havde købt Orebygård på Lolland. Abraham Lehns broder Johan Lehn havde købt Hvidkilde og tilgiftet sig Nielstrup. Da Johan Lehn ingen børn havde, blev det brodersønnen Poul Abraham Lehn, der også arvede Hvidkilde og Nielstrup.

Se også 
 Danske grevskaber og baronier

Lehn
Etableret i 1780
Ophørt i 1925
Lejekontrakt

En lejekontrakt er en aftale mellem en lejer og en udlejer. Ofte tænkes der på leje af boliger eller erhvervslokaler, men der kan også være tale om leje af andre ting.

Ved leje af bolig anvendes normalt autoriserede lejekontraktformularer. Der er særlige formularer for både almene boliger og privatejede udlejningsboliger.

Der stilles høje krav til lejekontrakter i Danmark, netop da dansk lejelovgivning er en af de mest komplicerede i dansk lov og derfor er det vigtigt både for lejer, men i særdeleshed for udlejer at få professionel hjælp til udfærdigelse af lejekontrakten.

Eksterne henvisninger 

 Bekendtgørelse af lov om leje
 Lov om leje af erhvervslokaler m.v. (erhvervslejelov)
 Socialministeriets side om lejekontrakter 

Ejendomsmarked
Jura
Aftaleret
Worthing

Worthing er en engelsk by i grevskabet West Sussex. Byen har omkring 100.000 indbyggere og er beliggende ved den engelske sydkyst.

Byer i England
West Sussex
René

René er et drengenavn, der stammer fra fransk og betyder "genfødt". Navnet anvendes på dansk også uden accent som Rene.

Endvidere findes den feminime form Renée.

Kendte personer med navnet

Mandlige
 René Skau Björnsson, dansk folketingspolitiker.
 François-René de Chateaubriand, fransk forfatter.
 René Coty, tidligere fransk præsident.
 René Descartes, fransk filosof.
 René Dif, dansk rapper og skuespiller.
 René Fredensborg, dansk journalist.
 René Goscinny, fransk tegneserieforfatter.
 René Toft Hansen, dansk håndboldspiller.
 René Henriksen, dansk fodboldspiller.
 René Kollo, tysk sanger.
 René Lacoste, fransk tennisspiller og virksomhedsgrundlægger.
 René Magritte, fransk kunstmaler.
 René Meulensteen, hollandsk fodboldtræner.
 René Holten Poulsen, dansk kajakroer 
 René Réaumur, fransk videnskabsmand.
 René Pottier, fransk cykelrytter.

Kvindelige
 Rene Russo, amerikansk skuespiller.
 Renée Toft Simonsen, dansk model, psykolog og forfatter.
 Renée Zellweger, amerikansk skuespillerinde

Navnet anvendt i fiktion
 I den engelske tv-serie 'Allo 'Allo! er hovedpersonen cafeejeren René Artois.
 Chateaubriand har skrevet en novelle med titlen René.

Drengenavne
Pigenavne
University of Sussex

Sussex Universitet er et engelsk universitet, beliggende i den østlige del af distriktet Sussex.

Universitet har 12.000 studerende, og er beliggende i naturskønne omgivelser.

Eksterne henvisninger 

 Officielle hjemmeside

Sussex
Etableret i 1961
Brighton